open-index/open-wikipedia-markdown huggingface dataset:
Instituto Escandinavo de Vandalismo Comparado

O **Instituto Escandinavo de Vandalismo Comparado**, que en dinamarqués se chama *Skandinavisk institut for sammenlignende vandalisme*, é unha institución sen ánimo de lucro con base en Silkeborg, Dinamarca. Foi fundada en 1961 polos artistas dinamarqueses Asger Jorn, Peter Glob e mais por Werner Jacobsen do Museo Nacional de Dinamarca e Holger Arbman da Universidade de Lund, en Suecia.
## Véxase tamén
### Bibliografía
* *Asger Jorn and the Photographic Essay on Scandinavian Vandalism*  

### Ligazóns externas
* Biografía de Jorn, fundador da institución.
John Knox

miniatura|dereita|John Knox.
**John Knox**, nado cara a 1513 ou 1514 en Haddington (East Lothian) e finado en Edimburgo o 24 de novembro de 1572, foi un sacerdote escocés, líder da Reforma protestante no seu país, e é considerado o fundador de presbiterianismo.

## Traxectoria 
Influenciado polos primeiros reformadores como George Wishart, uniuse ao movemento reformista da Igrexa escocesa. Estivo envolvido nos eventos eclesiásticos e políticos relacionados coa morte do Cardeal Beaton en 1546 e na intervención da rexente de Escocia, María de Guisa. Foi feito prisioneiro polas forzas francesas ao ano seguinte, e tras a súa posta en liberdade en 1549 exiliouse en Inglaterra.

## Véxase tamén 
### Ligazóns externas 
* Bibliografía selecta de John Knox.
Quenlla de Headington

A ***Quenlla de Headington***, denominado no orixinal en lingua inglesa *The Headington Shark*, é unha escultura localizada no número 2 de New High Street, en Headington, Oxford (Inglaterra). Trátase da representación dunha quenlla ou tiburón plantada no tellado da casa no devandito enderezo.

## Características 
miniatura|Quenlla de Headington.|esquerda
A escultura, realizada en fibra de vidro polo escultor John Buckley, foi erixida no cuadraxésimo primeiro aniversario da caída da bomba atómica sobre Nagasaki, o 9 de agosto de 1986. Segundo Bill Heine, un presentador da radio local, que aínda é propietario da casa, *"o tiburón representa a alguén que se sente totalmente impotente e perfora un burato no teito da súa casa nunha mostra de impotencia, rabia e desesperación... é dicir, simboliza a Campaña para o desarmamento nuclear (CND), a enerxía nuclear, Chernóbil e Nagasaki"*.

A estatua pesa 200&nbsp;kg e mide 7,60 m. O seu nome é *1986 sen título* (título escrito na porta da casa).

## Controversia 
O Consello municipal da cidade de Oxford intentou retirar a escultura por razóns de seguridade (e tamén porque se instalara sen permiso para construír), pero permanece no seu lugar grazas ao apoio popular.

## Véxase tamén 
### Ligazóns externas 
* A quenlla de Headington 
* Páxina web do escultor John Buckley
A violación do tentáculo

miniatura|dereita|*O soño da esposa do pescador*, que data de 1820.
**A violación do tentáculo**, tamén coñecido como **Tentacle rape**, **Tentacle erotica** ou **shokushu goukan**, é un concepto que se atopa nalgunha manga e anime hentai de horror, nos que unha ou varias criaturas con tentáculos, usualmente monstros ficticios, violan mulleres novas (aínda que menos, tamén abusan de homes).

## Características 
Moitos dos títulos baixo este xénero consisten en dominación ou humillación combinado frecuentemente co fetiche bondage, dado que os accesorios normalmente restrinxen os movementos da vítima. En ocasións danse xustificacións biolóxicas; as criaturas con tentáculos poden describir a un tipo de parasito que busca depositar os seus ovos dentro da muller para que os críe. Noutros escenarios inverosímiles, a criatura embaraza a vítima.

## Véxase tamén 
### Ligazóns externas 
* Serie de entrevistas con artistas manga. Entrevista con Toshio Maeda.
Ijimaia loppei

O ***Ijimaia loppei*** Roule, 1922, é un peixe que pertence á familia *Ateleopodidae*, e que habita nas costas atlánticas de África, entre a costa meridional de Marrocos (paralelo 31N) e o cabo de Agullas en Suráfrica (paralelo 35S). Porén, e moi ocasionalmente, ten sido avistado en Galicia.

## Descrición 
De cor marrón escura ou negra, é un peixe cunha gran cabeza e un corpo progresivamente máis estreito, semellante a un peixe sapo, que supera o metro de longo.

## Ecoloxía 
Tamén coñecido por *Ateleopus barnardi*, foi identificado e descrito polo francés Louis Roule en 1922. Coñécese pouco da súa bioloxía e ecoloxía, fóra de que habita en augas fondas, entre os 200 e os 700m de profundidade. Habita os fondos mariños costeiros, onde agarda a chegada doutros peixes máis pequenos e de equinodermos.

## Notas
Can (grupo musical)

**Can** foi unha banda de rock experimental alemá formada en Colonia en 1968. Posteriormente etiquetada coma unha das primeiras bandas de Krautrock, trascendendo das influencias *mainstream* e incorporando fortes elementos minimalistas e da música do mundo no seu psicodélico estilo.

Can construíu a súa música principalmente a través da libre improvisación e da edición. A banda tivo un certo éxito comercial, con sinxelos coma *"Spoon"*, *"I Want More"* e ''*, entrando nas listas de sinxelos dalgúns países. Grazas a álbums como *Monster Movie* (1969), *Tago Mago* (1971), *Ege Bamyasi* (1972) e *Future Days* (1973), a banda exerceu unha considerable influencia na música de vangarda, experimental, underground, ambient, punk rock, post-punk, new wave e electrónica.

## Discografía 
### Álbums de estudio 
* *Monster Movie* - 1969 (United Artists/Sound Factory)
* *Soundtracks* - 1970 (Liberty, United Artists)
* *Tago Mago* - 1971 (United Artists)
* *Ege Bamyasi* - 1972 (United Artists)
* *Future Days* - 1973 (United Artists)
* *Soon Over Babaluma* - 1974 (United Artists, Spoon, Mute)
* *Landed* - 1975 (Horzu, Virgin)
* *Flow Motion* - 1976 (Harvest, Virgin)
* *Saw Delight* - 1977 (Harvest, Virgin)
* *Out of Reach* - 1978 (Harvest)
* *Can* - 1979 (Harvest, Lightning)
* *Rite Time* - 1989 (Mute)

### Álbums en directo 
* *Peel Sessions* - 1995 (*gravacións no programa de radio de John Peel para a BBC entre 1973 e 1976*)
* *Radio Waves* - 1997 (*gravado entre 1969 e 1972*)
* *Live* - 1999 (*gravado entre 1969 e 1972'')

## Véxase tamén 
### Outros artigos 
* Krautrock
Monolingüismo

O **monolingüismo** é un feito sociolingüístico, psicolóxico e cognitivo asociado ao feito de falar só un idioma. É o oposto do bilingüismo e do multilingüismo.

Os habitantes de Estados Unidos, de Alemaña ou Xapón son vistos a miúdo como monolingües. As persoas cuxa lingua materna está moi estendida no mundo, é culturalmente influente ou útil economicamente teñen unha gran probabilidade de ser monolingües.
Centralismo

O **centralismo** é un sistema político onde o poder político e administrativo está concentrado nas institucións centrais do Estado, sendo oposto do concepto de federalismo, no cal o poder se distribúe entre varios órganos.

Tradicionalmente un dos exemplos máis comúns de centralismo político é o de Francia, cuxas subdivisións xeográficas (*arrondissement*) teñen moi pouca autonomía.
Galway United

O **Galway United Football Club** (en irlandés **Cumann Peile Ghaillimh Aontaithe**) é un equipo de fútbol irlandés da cidade de Galway, Condado de Galway (Connacht). Actualmente compite na League of Ireland Premier Division, a máxima categoría do fútbol de Irlanda.

## Historia
O Galway United F.C. foi fundado como Galway Rovers no distrito de Claddagh de Galway no ano 1937. O club alcadou un grande éxito a nivel xúnior e tivo a súa primeira participación no fútbol sénior cando competiu na Copa da Liga en 1976. En 1977, o club foi convidado a participar na League of Ireland e disputou o seu partido inicial en Terryland Park contra o St. Patrick's Athletic o 28 de agosto do mesmo ano.

## Rexistros europeos
## Palmarés
***League of Ireland**
:*Finalista (1):* 1985-86

***FAI Cup**
:*Campión (1):* 1991
:*Finalista (1):* 1985

***League of Ireland Cup**
:*Campión (2):* 1985-86, 1996-97
:*Finalista (1):* 1979-80

***League of Ireland First Division**
:*Winners (1):* 1992-93
:*Finalista(1):* 1998-99

***Connacht Senior Cup**
:*Campión (1):* 2008

***League of Ireland First Division Shield**
:*Campión (2):* 1992-93, 1996-97

## Véxase tamén 
### Ligazóns externas 
*Site oficial do Galway United FC
*Foro dos seareiros do Galway United FC
Bray

**Bray** (en inglés) ou **Bré** (en irlandés) é unha cidade situada ao norte do condado de Wicklow, na provincia de Leinster (Irlanda). Está situada a uns 20&nbsp;km ao sur de Dublín e en 2006 tiña unha poboación de 31.901 habitantes, o que a converte na novena cidade máis grande da República, e a cuarta cidade máis grande exceptuando as cinco grandes cidades irlandesas. Destaca a súa praia, cunha extensión de 1,6&nbsp;km.

## Historia
Durante a Idade Media, Bray formaba parte do chamado Pale, un distrito gobernado directamente pola Coroa inglesa cuxo centro era a cidade de Dublín. Durante os séculos XVII e XVIII, Bray era tan só unha pequena vila de pescadores, mais contra o final do século XVIII, as clases medias de Dublín comezaron a instalarse en Bray para escapar da vida na cidade. Un exemplo da arquitectura propia desta época pode ser contemplado en Powerscourt House.

A cidade coñeceu un segundo momento de auxe coa creación da primeira liña de ferrocarril de Irlanda en 1834 que unía Dublín con Dún Laoghaire, que en 1854 se estendería ata Bray, experimentando un forte crecemento e converténdose na principal estación balnearia da costa Leste de Irlanda.

No século XX, a cidade converteuse nun dos destinos favoritos durante a década de 1950 para o turismo procedente de Irlanda do Norte, Inglaterra e Escocia. Non obstante, a partir da década de 1960, o interese pola cidade entrou en declive.

## Xeografía
400px|miniatura|esquerda|Vista da fachada marítima de Bray.
Bray encóntrase na desembocadura do Río Dargle, ao norte do condado de Wicklow, na liña divisoria co condado de Dublín (de feito algúns barrios do Norte se encontran neste condado). A cidade forma parte da área metropolitana de Dublín e recibe os seus servizos de transporte urbano, tanto do DART coma das liñas de autobuses urbanos da capital irlandesa. Limita ao oeste coas montañas de Wicklow.

## Véxase tamén 
### Ligazóns externas 
* Sitio do Concello de Bray 
* Turismo de Bray 
* Bray na páxina turística do Condado de Wicklow 
* Bray Jazz Festival 
* Bray Summerfest
Maldición da novena sinfonía

A **maldición da novena sinfonía** é unha superstición segundo a cal calquera compositor de sinfonías, a partir de Ludwig van Beethoven, morrería pouco tempo despois de escribir a súa novena sinfonía.

## Exemplos e contraexemplos
Os casos máis notorios que avalan esta crenza de mal agoiro son os de compositores como Franz Schubert, Antonín Dvořák, Anton Bruckner, Gustav Mahler e mais o británico Ralph Vaughan Williams.

Non obstante, o fundamento desta superstición é feble, posto que a listaxe de contraexemplos é marcadamente máis longa: Andrzej Panufnik (con 10, e de incluír dúas sinfonías perdidas serían 12), Hans Werner Henze (10, a novena sinfonía era de feito unha coral), Eduard Tubin (10, finou escribindo a undécima), William Schuman (10), Alun Hoddinott (10), David Diamond (11), Edmund Rubbra (11, a novena foi coral), Robert Simpson (11), Heitor Villa-Lobos e Darius Milhaud (con 12 cadaquén), Vagn Holmboe (13), Roy Harris (13), Glenn Branca (14), Gloria Coates (15), Rued Langgaard (16 máis un bo número de sinfonía corais), Henry Cowell (17), Allan Pettersson (17), Lev Knipper (20), Jānis Ivanovs (21), Moisei Vainberg (22), Nikolai Myaskovsky (27), Havergal Brian (32), Alan Hovhaness (67), e Leif Segerstam (230).
## Notas
Das erste Wiener Gemüseorchester

miniatura|The Vegetable Orchestra (2015)

**Das erste Wiener Gemüseorchester**, tamén coñecida internacionalmente como **The Vegetable Orchestra**, é unha orquestra de Austria que usa legumes frescos como instrumentos musicais. A orquestra, fundada en 1998 en Viena, está composta por catorce persoas (once músicos, un cociñeiro, un técnico de son e outro de vídeo) e fai espectáculos por Europa e Asia.

## Véxase tamén
### Outros artigos 
*Artigos insólitos
### Ligazóns externas
* Páxina oficial
Joyce Hatto

**Joyce Hatto**, nada en Londres o 5 de setembro de 1928 e finada o 29 de xuño de 2006, foi unha pianista británica.

## Fraude 
Viviu recluída durante os dez últimos anos da súa vida debido a unha enfermidade grave, e foi daquela cando o seu home publicou co nome dela numerosas pezas musicais gravadas por outras pianistas. A fraude non sería destapada até despois do seu pasamento, e o seu home pretendeu facer que a opinión pública crese que ela non estaba ao corrente do mencionado engano, mais a realidade que é ela foi cómplice.

## Véxase tamén 
### Ligazóns externas 
* "*I did it for my wife*", publicado o 26 de febreiro de 2007. 
* Daily Telegraph 12th abril 2007
Fermoy

**Fermoy** (en inglés) ou **Mainistir Fhear Maigh** (en irlandés, ambas formas oficiais) é unha vila irlandesa situada ao sur da Illa, no condado de Cork (provincia de Munster).

## Historia
O nome da vila vén da lingua irlandesa e fai referencia á abadía cisterciense fundada no século XII. Coa disolución dos mosteiros durante o período Tudor, a abadía e tódalas súas terras pasaron sucesivamente a mans de Sir Richard Grenville, Robert Boyle e William Forward.

Durante a ocupación británica, o campamento militar de Fermoy foi o campamento máis grande da Illa, construíndose un hospital militar con 130 camas. A vila de Fermoy medrou a raíz da presenza do exército británico ata 1922, cando se estableceu o primeiro Estado Libre Irlandés. Durante a Guerra da Independencia, Fermoy foi o escenario do primeiro ataque do IRA a tropas británicas o que fixo que a vila sufrira os ataques máis violentos por parte das forzas británicas, queimando parte do centro da vila.

Hoxe en día, o monte no que se atopaba o campamento denomínase *Barrack Hill*.

## Ligazóns
* Mainistir Fhear Maíghe, mosteiro de Fermoy
* Site sobre Fermoy
* Site de Fermoy
Torneo das Seis Nacións 2009

miniatura|dereita|Brian O'Driscoll ergue a copa das Seis Nacións.
O **Torneo das Seis Nacións 2009**, coñecido como **2009 RBS 6 Nations** polo patrocinio do Royal Bank of Scotland, foi a edición do ano 2009 do Torneo das Seis Nacións de rugby e a décima edición da competición co sistema actual de seis nacións participantes no mesmo. Incluíndo os torneos precedentes *Home Nations* e o Torneo das Cinco Nacións, esta foi a edición 115 do torneo entre as mellores seleccións do Hemisferio Norte. A competición comezou o 7 de febreiro co partido entre Inglaterra e Italia disputado en Londres e rematou o 21 de marzo co partido entre Gales e Irlanda en Cardiff.

No torneo participaron Inglaterra, Francia, Irlanda, Italia, Escocia e Gales. O equipo campión foi Irlanda, que obtivo o segundo Grand Slam da súa historia, logro que non conseguía dende 1948, alén da súa décima Tripla Coroa, ao derrotar a Inglaterra, Gales e Escocia no torneo e o seu oitavo Millennium Trophy tras derrotar a Inglaterra. Por outra banda, Inglaterra alzouse coa Calcutta Cup logo de gañar a Escocia, o que supuxo o seu título número 63.

## Participantes 
Os equipos participantes foron:

## Clasificación 
## Resultados 
### 1ª semana 
----

----

### 2ª semana 
----

----

### 3ª semana 
----

----

*Irlanda gañou o Millennium Trophy.*

### 4ª semana 
----

*Irlanda gañou o Centenary Quaich.*
----

### 5ª semana 
*Francia gañou o Giuseppe Garibaldi Trophy.*
----

*Inglaterra gañou a 121º Calcutta Cup.*
----

*Irlanda gañou o Grand Slam.*

## Anotadores 
## Notas
Brocéliande

**Brocéliande**, tamén escrito **Brécilllien**, **Brecheliant** e '''Brec'heleané'* en bretón, é unha fraga mítica da lenda artúrica, identificada na actualidade coa fraga de Paimpont e antigamente coa fraga de Huelgoat ou de Quintin, todas elas na Bretaña. O río Av nace en Brocéliande, a uns 200m de altura.

## Literatura e mitoloxía 
O primeiro texto que menciona esta fraga é o *Roman de Rou* do poeta anglonormando Robert Wace, en 1160.

Até o 2023 estaba na actual Brocéliande (Paimpont) unha *fagus sylvatica'' chamada 'de Ponthus', o príncipe galego da literatura do século XV que loitou nesta fraga. A árbore foi derrubada pola borrasca Ciaran.

## Outros lugares de interese 
* Abadía de Paimpont - Construída no século XIII sobre un priorato do ano 645.
* Estanque do paso do Acivro (Pas du Houx) - O maior estanque do bosque con 80 hectáreas.
* Forxas de Paimpont - Establecidas en 1653, funcionaron até mediados do século XX.
* Castelo de Comper - Situado ao norte do bosque, non está relacionado coa palabra bretoa "kemper" senón que provén probabelmente do antigo francés "combre" que significa encoro.
* Castelo de Trécesson - Reconstruído no século XV, asociado á familia de Trécesson e á lenda da "Dama branca de Trécesson".

## Véxase tamén 
* Fraga (botánica) 

* Ponthus e Sidonie, reis de Galiza e Bretaña
Kazumi Totaka

**Kazumi Totaka** (en xaponés **戸高 一生**), nado en Kyoto o 23 de agosto de 1967, é un compositor xaponés.

## Traxectoria
Trátase dun dos compositores máis importantes de Nintendo. Entre os seus traballos atópanse as músicas de *Mario Paint* ou *Animal Crossing*. Ocasionalmente traballa como actor de dobraxe dándolle voz a Yoshi. É un dos compositores que están a traballar en *Super Smash Bros. Brawl*.

## Véxase tamén
### Ligazóns externas
* Guía da Canción de Totaka
Rexións de Inglaterra

miniatura|300px|Rexións de Inglaterra
As **rexións de Inglaterra** constitúen o nivel máis alto das entidades gobernamentais subnacionais inglesas, ou, se se quere, das subdivisións administrativas, usadas polo Goberno central para fins estatísticas. Son as seguintes:
# Gran Londres, *Greater London*;
# Sueste de Inglaterra, *South East England*;
# Suroeste de Inglaterra, *South West England*;
# Midlands do Oeste, *West Midlands*;
# Noroeste de Inglaterra, *North West England*;
# Nordeste de Inglaterra, *North East England*;
# Yorkshire e Humber, *Yorkshire and the Humber*;
# Midlands do Leste, *East Midlands*;
# Leste de Inglaterra, *East of England*.
FC Bulle

O **FC Bulle** é un club de fútbol suízo, da cidade de Bulle. Fundouse en 1910 e compite na 1. Liga.
## Xogadores 
### Cadro actual 
: *Datos do 20 de xaneiro de 2009.*

## Estadio 
O FC Bulle xoga de local no Stade de Bouleyres Bulle, con capacidade para 5.000 espectadores.

## Ligazóns externas 
* Páxina oficial do Club
OpenCola

miniatura|dereita|Ingredientes de OpenCola.
**OpenCola** é unha bebida de cola na que as instrucións para realizala están dispoñíbeis de balde e con acceso libre e poden ser modificadas. Calquera pode facer a bebida, modificar e mellorar a receita sempre que, ademais, rexistren as súas propias receitas baixo a Licenza de documentación libre de GNU.

## Historia e características
Aínda que orixinalmente foi lanzada como unha ferramenta promocional para explicar o software de código aberto, as vendas da bebida continuaron medrando e chegaron a superar as 150.000 latas vendidas. A compañía OpenCola, con sede en Toronto, deuse a coñecer máis pola bebida que polo software que pretendía promover. Laird Brown, o responsábel da estratexia da compañía, atribúe o seu éxito á desconfianza que se estendeu ante as grandes empresas e "patentadores de case todo". A estratexia en 2010 de mercadotecnia deu un xiro e xa non promoven o refresco na súa páxina web.

## Véxase tamén
### Ligazóns externas
* Refresco OpenCola 
* Cervexa de código aberto
Galicola

miniatura|Logo da Galicola.
**Galicola** foi o nome dun refresco de cola feito e distribuído en Galiza pola Asociación Cultural Fontaira dende novembro de 2009, e que destina o 5% das vendas para a promoción e normalización da lingua galega. Por outra banda, segundo os impulsores da iniciativa, tamén se busca:

Destacar que a asociación organiza un premio, o premio Angelo Casal, dotado co devantido 5% das vendas e que en 2010 foi concedido á agrupación Mocidade pola Língua para sufragar a súa iniciactiva a prol do galego.

## Notas 
## Véxase tamén 
### Ligazóns externas 
* Sitio web da Galicola
* *Galicola, la chispa de la lengua*, reportaxe en *El País* o 30 de outubro de 2009.
Thomas Vinterberg

**Thomas Vinterberg**, nado en Copenhaguen o 19 de maio de 1969, é un cineasta dinamarqués.

## Traxectoria 
Entrou na historia do cinema contemporáneo ao realizar o filme *Festen*, marco inicial do controvertido movemento Dogma 95, que ten a pretensión revolucionar o modo de filmar conforme a unhas serie de regras inquebrantábeis, nas que se inclúen a ausencia de trucaxe e música que non estea no contexto da escena, a utilización de iluminación directa e con cámara na man, o tratamente de temas actuais etc.

## Filmografía 
* *Sneblind*, 1990
* *Drengen der gik baglæns*, 1994
* *De største helte*, 1996
* *Festen*, 1998 ou *The Celebration*
* ''It's all about love*, 2003
* *Dear Wendy*, 2005
* *En mand kommer hjem*, 2007
* *The Day That Never Comes*, 2008 (vídeo musical)
* *Submarino*, 2010
* *Jagten*, 2012
* *Druk'' 2020

## Véxase tamén 
### Ligazóns externas 
* Vinterberg en IMDb
FC Echallens

O **FC Echallens** é un club de fútbol suízo da cidade de Echallens, no cantón de Vaud. Fundouse en 1921 e actualmente compite na 1. Liga.
## Xogadores 
### Cadro actual 
## Estadio 
O FC Echallens xoga de local no Sportplatz 3 Sapins, con capacidade para 3.000 espectadores.

## Ligazóns externas 
* Páxina oficial do Club
Athanasius Kircher

**Athanasius Kircher**, nado o 2 de maio de 1602 en Geisa (Abadía de Fulda) e finado en Roma o 27 ou 28 de novembro de 1680, foi un xesuíta, matemático, físico, alquimista e inventor alemán, famoso pola súa versatilidade de coñecementos e particularmente pola súa habilidade para o coñecemento das ciencias naturais.

## Notas 
## Véxase tamén 
### Ligazóns externas 
* Comentarios e ligazón á obra de Kircher
Viño de serpe

miniatura|dereita|150px

O **viño de serpe** (en , pinyin: shéjiǔ; *rượu rắn*) é unha bebida alcohólica producida a partir de viño chinés no que se introducen serpes enteiras. Creouse na China durante a dinastía Zhou, sendo considerado un remedio importante no medicina tradicional chinesa. Pode atoparse na China, Vietnam e por todo o sueste asiático.

## Notas 
## Véxase tamén 
### Ligazóns externas 
* Os licores máis estraños do mundo
FC Fribourg

O **FC Fribourg** é un club de fútbol suízo da cidade de Friburgo, no cantón homónimo. Fundouse en 1900 e compite na 1. Liga.
## Estadio 
O FC Fribourg xoga de local no Stade Universitaire Saint-Léonard, con capacidade para 9.000 espectadores.

## Ligazóns externas 
* Páxina oficial do Club
Xestosa, Buxantes, Dumbría

**Xestosa** é un lugar da parroquia de Buxantes no concello coruñés de Dumbría na Comarca de Fisterra. Tiña 71 habitantes no ano 2009 segundo datos do Instituto Nacional de Estadística, dos cales eran 36 homes e 35 mulleres. No 2024, segundo o Instituto Nacional de Estadística, tiña 59 habitantes, 33 homes e 26 mulleres.
## Demografía
Segundo o *Expediente de comprobación de bienes, rentas y cargas* en 1761 tiña trece veciños: Bernardo del Río (44 anos; pai de Domingo, de 23); Cathalina López (38 anos; nai de Domingo, de 22, e dunha filla); Domingo Durán (22 anos); Francisco Velo (61 anos, pai dunha filla de 32 casada con Fernando Piñeiros, cun neto e unha neta); Froylán de Lema (60 anos, cun fillo); Fructuosa García (51 anos; casada con Ponziano Gándara, ausente no reino de Castela, nai de Antonio, de 22 anos); Joseph del Río (60 anos; irmán de Domingo del Río, de 63, e tío dunha muller de 31 anos casada con Antonio García); Manuel Ezara (43 anos; pai de dous fillos e de Francisca, de 22); Marcos Castro (48 anos); María Maceiras; María Lema; Pedro Sendón (59 anos; pai de Francisco de Sendón, de 30); Félix Lago (49 anos; pai de dous fillos).

## Notas
## Lugares e parroquias 
### Lugares da parroquia de Buxantes 
### Parroquias de Dumbría
Cinto de castidade

miniatura|dereita|Cinto de castidade do século XVI gardado no Pazo dos Doges veneciano.
O **cinto de castidade** foi un accesorio deseñado para ser colocado sobre o ventre, cubrindo totalmente os xenitais e trancado ao redor das cadeiras de modo que frustrase ou restrinxise a actividade sexual, entendida como penetración. Asemade, o cinto de castidade non impedía a realización doutras funcións fisiolóxicas, para que a súa utilización por períodos longos ou até indeterminados fose viábel.

## Véxase tamén 
### Ligazóns externas 
* Páxina web con diversas informacións sobre o cinto de castidade
Pesca con explosivos

miniatura|Pesca con explosivos
A **pesca con explosivos** é unha práctica pesqueira consistente en facer detonar explosivos para aparvar ou matar cardumes de peixes e facilitar así a súa captura.

## Características
Este tipo de pesca, a miúdo considerada ilegal, pode ser extremadamente destrutiva para o ecosistema mariño, pois as explosións destruen o hábitat subxacente, por exemplo, os arrecifes de coral. Ademais, a propia natureza dos explosivos implica un alto grao de perigo para os propios pescadores, quen están expostos a accidentes, mutilacións ou mesmo a morte por artefactos defectuosos ou o mal cálculo da detonación.

## Véxase tamén
### Ligazóns externas
* A pesca con explosivos 
* Pesca con explosivos 
* El Pais. El mayor proceso abierto contra la pesca con explosivos se cierra con un acuerdo
Adwaita

miniatura|dereita|Exemplar similar á tartaruga Adwaita.
**Adwaita**, que na tradución do sánscrito ao galego sería *A Única*, nada contra o ano 1750 e finada o 23 de marzo de 2006, é o nome dunha tartaruga xigante de Aldabra macho (*Aldabrachelys gigantea*) que viviu a súa última etapa no xardín zoolóxico de Calcuta, na India. A sona vénlle da súa lonxevidade, posto que viviu máis 250 anos.

## Véxase tamén 
### Ligazóns externas 
* Nova informando do pasamento de Adwaita
Mike, o pito sen cabeza

**Mike, o pito sen cabeza**, chamado en inglés **Mike the Headless Chicken** e coñecido ás veces como *Miracle Mike*, nado en abril de 1945 e finado en marzo de 1947, foi un pito da clase Wyandotte que sobreviviu 18 meses logo de que o seu dono o decapitase. Posto que había a crenza lóxica de que se trataba dunha fraude, o dono levou a ave a ser examinada na Universidade de Utah en Salt Lake City, onde confirmaron a veracidade dos feitos.

## Notas 
## Véxase tamén 
### Ligazóns externas 
* Páxina do polo Mike 
* *Mike, the Headless Chicken* na revista *Life*.
Modesto Lafuente

**Modesto Lafuente y Zamalloa**, nado en Rabanal de los Caballeros (Palencia) o 1 de maio de 1806 e finado en Madrid o 25 de outubro de 1866, foi un xornalista, historiador e escritor satírico castelán.

## Traxectoria 
Estudou nos seminarios de León e Astorga, e teoloxía na Universidade de Valladolid. Cambiou a carreira eclesiástica pola política desde 1837 en León. Liberal progresista, fundou nesta cidade o periódico *Fray Gerundio* (1837), que proseguiu logo en Madrid até 1849 cunha interrupción entre 1843 e 1848. Desde el, difundiu as ideas de liberdade e progreso. Gozou de enorme fama en toda España, especialmente polas súas «Capilladas» satíricas sobre personaxes e costumes. Desde 1854 traballou a favor de Leopoldo O'Donnell e a Unión Liberal. En 1856 foi nomeado director da recentemente creada Escola Superior de Diplomática. Morreu no ano 1866 e aínda que foi enterrado en Madrid, en 1971 os seus restos foron trasladados á localidade de Mayorga (Provincia de Valladolid). Condecorado coa Gran Cruz de Isabel La Católica, foi membro da Real Academia de la Historia. Na Real Academia de la Lengua Española, pode verse un dos poucos retratos que del se conservan.

## Obra 
[miniatura|200px|left|No mapa elaborado por Lafuente para *Historia General de España*, o autor traduciu o termo árabe *Jalikiah* (referido ó Reino de Galiza) polo nome *Reino de León*, como parte da [Reino de Galicia e a historiografía tradicional española|tendencia historiográfica da época.]]
Á parte de crear o seu xornal, Modesto Lafuente é lembrado pola súa monumental *Historia General de España* (1850-1867) en vinte e nove volumes, que continuou Juan Valera. Considerada a obra paradigmática da historiografía nacionalista española de corte liberal do oitocentos, supuxo a superación definitiva da antiga historia de Juan de Mariana e, tendo por obxectivo a creación da conciencia nacional española, sendo aínda hoxe moitos dos seus mitos de vixencia actual. Entre outras accións, traduciu o termo *Jalikiah* (Khallikiyah) dos mapas da época árabe, que se refire a Galicia, como "Reino de León".

Outras obras súas son *Viaje de Fray Gerundio por Francia, Bélgica, Holanda y orillas del Rin* (1842), con interesantes noticias de viaxe, *Teatro social del siglo XIX* (1846), de rumbo costumista e satírico; *Viaje aerostático* (1847), sátira política sobre Europa, e *La cuestión religiosa* (1855), defensa da unidade católica española.

## Notas 
## Véxase tamén 
### Bibliografía 
* Pérez-Bustamante de la Vega, Ciriaco (1967). Primer centenario de la muerte de Don Modesto Lafuente discurso leído en la junta solemne conmemorativa del 29 de enero de 1967 por Ciriaco Pérez Bustamante, Madrid: Imprenta y Editorial Maestre.
* Ricardo Navas Ruiz: El Romanticismo español. Madrid: Cátedra, 1982 (3ª ed.).
* Lafuente, Modesto (2002). Historia general de España desde los tiempos más remotos hasta nuestros días : discurso preliminar; edición de Juan-Sisinio Pérez Garzón, Pamplona : Urgoiti. ISBN 84-932479-5-2.
* García Cárcel, Ricardo (2004). La construcción de las historias de España, Madrid: Marcial Pons. ISBN 84-95379-80-5.
Esgrima cos penes

miniatura|dereita|Exemplar que se reproduce mediante a chamada *esgrima cos penes*.
A **esgrima cos penes**, tradución do inglés *penis fencing*, é un comportamento de cópula executado por certas especies de planarias, como o Pseudobiceros hancockanus. Trátase de especies que na práctica son hermafroditas, ao produciren asemade óvulos e espermatozoides. Os individuos desta especie fan esgrima con seus penes de dúas puntas, que rematan nunha punta aguda e branca. O espécime que toca o outro inseminará o tocado, pois o esperma será absorbido polos poros da pel, comezando así a fertilización.

O termo tamén se aplica á actividade homosexual entre dous bonobos machos.

## Notas
Vitalismo

A **teoría vitalista** ou **vitalismo** é a crenza pola cal se explica a orixe dos produtos naturais coa necesidade dunha "forza vital" para seren creados.

## Historia e características
O vitalismo desempeñou un papel fundamental na historia da química, posto que deu lugar á distinción básica entre substancias orgánicas e inorgánicas; a raíz da distinción de Aristóteles entre o reino mineral, o animal e o reino vexetal. A maioría dos libros de química orgánica nas súas introducións citan o feito da importancia da teoría vitalista na diferenciación da química orgánica da química inorgánica.

Desta teoría desprendíase que as reaccións que se dan no interior dun organismo non se podían producir fóra porque o organismo tiña catalizadores que no exterior non existían.

A teoría vitalista foi descartada polos resultados dos irmáns Buchner que colleron as células da léveda e obtiveron un extracto co cal eran capaces de transformar a glicosa en alcohol, fermentación alcohólica.

Outros experimentos coma a obtención de urea de Friedrich Wöhler a partir de compoñentes inorgánicos en 1828 contribuíron a abandonar esta teoría.

## Véxase tamén
### Bibliografía
*  
*
Thomas Percy

miniatura|Armas de Sir Thomas Percy, primeiro conde de Worcester.
**Thomas Percy**, nado en 1343 e finado o 23 de xullo de 1403, foi un nobre inglés, primeiro conde de Worcester, coñecido por participar da rebelión co seu sobriño Henry Percy, coñecido como Harry Hotspur.

## Traxectoria 
Foi o fillo máis novo de Henry Percy, 3º Señor de Percy e María Plantagenet, filla de Henrique Plantagenet, 3 º conde de Lancaster, fillo de Edmund Crouchback, 1 º conde de Lancaster, fillo de Henrique III de Inglaterra. Henry Percy, 1 º conde de Northumbria foi o seu irmán.

Loitou contra o inimigo tradicional de Inglaterra, Francia na Guerra dos Cen Anos, e serviu en varios postos ingleses importantes que rexen en Francia, tendo cargos como embaixador, senescal e Almirante. Polo seu labor á coroa foi nomeado conde de Worcester en 1397 polo rei Ricardo II de Inglaterra.
Heterocromía

miniatura|Muller con Heterocromía parcial. O seu ollo dereito é marrón e o esquerdo é marrón e verde.
A **heterocromía** (en anatomía coñecida como ***hetrochromia iridis*** ou ***heterochromia iridum***) é unha anomalía dos ollos na que un iris é de diferente cor do outro (*heterocromía total* ou *heterocromia iridum*) ou unha parte dun iris é dunha cor distinta ao do resto (*heterocromía parcial* ou *heterocromía iridis*) resultado dun relativo exceso ou escaseza de pigmentación dentro do iris.

## Tipoloxías
miniatura|Un gato de ollo impar.
A *heterocromia iridum* preséntase con pouca frecuencia e pode ser conxénita ou adquirida, como resultado dalgunhas enfermidades. A forma conxénita é a máis rara, aínda que se presenta de forma habitual nos cans de raza Husky siberiano, Antigo can pastor inglés ou Bobtail, Dálmata, Dogo alemán, Pastor australiano entre outros, igualmente preséntase con frecuencia nos gatos.

A forma conxénita é a que ocorre desde o nacemento e pode estar asociada con algunhas enfermidades raras, como a *neurofibromatosis*, a síndrome de Waardenburg* ou a *Síndrome de Horner''.

A forma adquirida pode deberse a un trauma, depósito de pigmentos ou a algunhas enfermidades. Ata se describiron casos de cambio espontáneo.

## Cultura popular
Aínda que é considerado como un famoso caso de heterocromía adquirida, o cantante David Bowie non a ten. Debido a un golpe que tivo no instituto, non percibe ben a profundidade e a súa pupila está permanentemente dilatada, pero o seu iris continúa sendo de cor azul.

## Véxase tamén 
### Outros artigos 
* Cor dos ollos
Rei das ratas

miniatura|dereita|Exemplo do fenómeno *Rei das ratas* nun museo alemán.
Coñécese como **rei das ratas** o fenómeno que consiste no entrecruzamento das colas das ratas arrexuntadas no interior dun niño. Segundo a lenda, os animais convivirían en recintos de pequenas dimensións, polo que os rabos quedarían entrelazados e colados debido ao sangue, os excrementos e a sucidade reseca que os impregna, formando un nó imposíbel de desfacer.

Os animais así enlazados poden vivir e crecer xuntos. Segundo a lenda, habería un *Rei das ratas* que exercería unha certa autoridade sobre as outras ratas, conseguindo, por exemplo, que lle consigan comida.

## Explicación 
A maioría dos investigadores cren que este fenómeno é produto da imaxinación e se cadra foi creado pola manipulación consciente por parte de seres humanos, que atan as colas de ratas mortas e as momifican. Por outra banda, a causa podería ser que as crías de rata ocupaban espazos pequenos dalgúns edificios, acabando unidas entre si. Con todo, a conduta natural das ratas, que normalmente buscan a súa propia comodidade, contradí esta teoría. Non hai estudos científicos que corroboren unha causa natural do fenómeno.

## Véxase tamén 
### Bibliografía 
* *Rottekonger. Facts & Faenomener* Nr. 3/1995 

### Ligazóns externas 
* Información sobre o fenómeno
Noroeste de Inglaterra

O **Noroeste de Inglaterra** (en inglés, **North West England**) é unha das nove rexións de Inglaterra. Comprende os condados de Cumbria, Lancashire, Greater Manchester, Merseyside e Cheshire. Segundo estimacións do 2006 conta cunha poboación de 6.853.200 habitantes distribuídos nunha área de 14.165 quilómetros cadrados, sendo as principais cidades da rexión Manchester e Liverpool. Outras cidades de importancia son Warrington, Blackpool, Bolton, Stockport, Preston, Blackburn, Oldham e Saint Helens.
Sueste de Inglaterra

O **Sueste de Inglaterra** (en inglés, **South East England**) é unha das nove rexións de Inglaterra. Comprende os condados de Berkshire, Buckinghamshire, East Sussex, Hampshire, Illa de Wight, Kent, Oxfordshire, Surrey e West Sussex. Segundo o censo do 2001 conta cunha poboación de 8.000.550 habitantes distribuídos nunha área de 19.096 quilómetros cadrados, sendo a principal cidade da rexión Portsmouth. Outras cidades de importancia son Reading, Southampton, Brighton, Worthing e Littlehampton.
Praia de Compostela

A **praia de Compostela** é un areal da ría de Arousa, situada no concello de Vilagarcía de Arousa, entre o núcleo urbano e o lugar do Carril. Tamén recibe o nome de **praia da Cuncha**. Durante un tempo tivo bandeira vermella por mor da contaminación do porto.

## Características 
Ten unha lonxitude de máis de dous quilómetros, cun paseo marítimo ao longo de toda ela. Está urbanizada, con edificios de até dez andares a pé de praia na avenida de Rosalía de Castro.
esquerda|miniatura|Praia de Compostela.

## Véxase tamén 
### Outros artigos 
* Praias da provincia de Pontevedra
### Ligazóns externas 
* Localizador de recursos de Turgalicia.
* Praias de Vilagarcía de Arousa Concello de Vilagarcía de Arousa.
Historia de Changchun

En 1791 comezou a colonización chinesa do que eran terras de pasto manchús. A un dos asentamentos, chamado **Kuancheng** na beira do río Yitong, foi trasladada en 1825 a administración da subprefectura de Changchun (creada en 1800; prefectura en 1889).

## O ferrocarril na disputa das potencias imperialistas 
En 1898 os rusos, que comezaran a súa expansión polo nordeste chinés dende a metade do século XIX, estenden ata Changchun o ferrocarril de Manchuria (que acurtaba o traxecto do Transiberiano co Pacífico en Vladivostok). A estación disponse en Kuancheng e supón o arranque de feito da cidade moderna. Os rusos delimitaron unha área de dous quilómetros cadrados arredor da estación coma zona especial con gornición, oficinas administrativas e correos.

Outra potencia expansionista do momento, o Xapón, sentiu lesionados os seus intereses e, en 1904, declarou a guerra a Rusia. A derrota rusa trouxo coma consecuencia o dominio xaponés do sur de Manchuria coa fronteira entre ámbalas dúas partes na cidade de Changchun. De feito a estación de Kuancheng era o termo da liña rusa.

Os xaponeses construíron unha nova estación (1907) ao sur de Kuancheng que supuña o comezo do Ferrocarril do Sur de Manchuria ata Port Arthur (Dairen) cunha área de seu duns 5&nbsp;km² (Toudaogou). A cidade creceu axiña coma nó ferroviario crucial da rexión .

## Capital de Manchukuo 
miniatura|dereita
En 1931 Xapón ocupou Manchuria e ao ano seguinte estableceu alí un estado monicreque chamado Manchukuo. A capital escollida (por ser nó de comunicacións e a súa posición central na rexión ademais de pouco desenvolvida ata entón) foi Changchun, rebautizada coma **Hsinking**. De seguido os xaponeses planificaron unha gran cidade que debía acoller a corte do emperador Pu-yi ("o último emperador") . De anchas avenidas partindo de prazas circulares con edificios oficiais ampulosos e modernas infraestruturas, pretendeu ser un modelo para o novo estado tutelado inda que o plan non foi completado . De feito o Xapón, antes da súa derrota na segunda guerra mundial e retirada do continente, investiu grandes capitais no desenvolvemento e industrialización de Manchuria, que permanece con ese carácter ata o de hoxe. En concreto Chanchung é un centro da industria do automóbil, ferroviaria e cinematográfica (a base foron as películas xaponesas de propaganda realizadas na cidade) .

## Notas
Metal Machine Music

***Metal Machine Music*** (subtitulado ****The Amine β Ring***) é o quinto álbum do músico estadounidense Lou Reed. Foi orixinalmente editado coma álbum duplo polo selo RCA Records en xullo de 1975. Foi reeditado como un único CD pola BMG en 1997 e no ano 2000 a través do selo Buddah Records. En 2011 Reed lanzou unha edición remasterizada do álbum.

Neste disco Reed afástase do resto do seu catálogo ao non estar o álbum formado por cancións ou composicións con estruturas recoñecibles, evitando melodía e ritmo para obter retroalimentación e efectos de guitarra modulados, mesturados a varias velocidades por Reed. No libreto do álbum, Reed afirmaba ter inventado o heavy metal, e dicía que *Metal Machine Music* foi a conclusión última do xénero.

O álbum custoulle a Reed credibilidade na industria musical á vez que posteriormente lle abriu as portas para algún do seu material máis experimental. Aínda que tivo recensións negativas dende o seu lanzamento, *Metal Machine Music* no presente é considerado un precursor da música industrial, do noise rock, e da arte sonora contemporánea. En 2010 Reed, Ulrich Krieger e Sarth Calhoun collaboraron para xirar tocando improvisación libre inspirada no disco como Metal Machine Trio. 

## Listaxe de cancións 
### Cara 1
#"Metal Machine Music, Part 1" &nbsp;– 16:10
### Cara 2
#"Metal Machine Music, Part 2" &nbsp;– 15:53
### Cara 3
#"Metal Machine Music, Part 3" &nbsp;– 16:13
### Cara 4
#"Metal Machine Music, Part 4" &nbsp;– 15:55

## Notas
Nordeste de Inglaterra

O **Nordeste de Inglaterra** (en inglés, **North East England**) é unha das nove rexións de Inglaterra. Comprende os condados de Northumberland, Durham, Tyne and Wear e un anaco da parte norte de North Yorkshire (que recibe o nome de Tees Valley). Segundo o censo do 2001 conta cunha poboación de 2.515.442 habitantes distribuídos nunha área de 8.592 quilómetros cadrados, sendo a principal cidade da rexión Newcastle upon Tyne. Outras cidades de importancia son Gateshead, Sunderland, South Shields, Durham, Middlesbrough, Stockton-on-Tees, Hartlepool e Darlington.

Nesta rexión, preto da cidade de Gateshead, sitúase a emblemática escultura do Anxo do Norte (*Angel of the North*).
FC Matanzas

O **FC Matanzas** é un club de fútbol cubano, da cidade de Matanzas. Xoga no Campionato Nacional de Fútbol de Cuba.
## Xogadores
* Julio Aldama (POR)
* José Manuel Miranda (POR)
* Livan Vasconcelos (MED)
Wojtek

**Wojtek**, diminutivo de **Wojciech**, nado en 1942 e finado en decembro de 1963, foi un oso pardo sirio adoptado polos soldados da 22ª Compañía de Artillaría do exército polonés durante a segunda guerra mundial. Na Batalla de Montecassino, Wojtek axudou a mover municións do exército. Tras a finalización da guerra, o oso foi levado a Escocia e ficou no Zoolóxico de Winfield Park, converténdose nun exemplar moi famoso durante moitos anos.
Número de Péclet

O **Número de Péclet** é un número adimensional de importancia no estudo dos fenómenos de transporte en fluxos de fluídos. Recibe o seu nome do físico francés Jean Claude Eugène Péclet. Defínese como a relación entre a advección dunha propiedade física (usualmente materia ou enerxía) debida ao fluxo e a difusión, debida a un gradiente desa mesma propiedade. En transmisión de calor, o número de Péclet é equivalente ao produto do Número de Reynolds e o Número de Prandtl. En transferencia de materia, o número de Péclet é o produto do Número de Reynolds e o Número de Schmidt.

En transmisión de calor (advección e difusión térmica), o número de Péclet defínese como:

:\mathrm{Pe}_L = \frac{L V}{\alpha} = \mathrm{Re}_L \cdot \mathrm{Pr}.

En transferencia de materia (advección e difusión de materia), defínese como:

:\mathrm{Pe}_L = \frac{L V}{D} = \mathrm{Re}_L \cdot \mathrm{Sc}

onde *L* é a lonxitude característica, *V* a velocidade, *D* o coeficiente de difusión, e α a difusividade térmica,
:\alpha = \frac{k}{\rho c_p}
onde *k* é a condutividade térmica, ρ a densidade, e c_p a capacidade calorífica.
Fauna tomotiana

miniatura|dereita
En paleontoloxía, chámase **fauna tomotiana**, **fauna tommotiense** (do *Tommotiense*, un dos últimos períodos do cámbrico inferior) ou **pequenos fósiles con cuncha** (do inglés *small shelly fossils*), a un conxunto de fósiles que se formaron no inicio do período cámbrico, hai por volta de 542 millóns de anos.

Os exemplares coñecidos desta fauna viviron nun período de preto de dez millóns de anos, e sucederon á fauna de Ediacara ou fauna vendiana, que se desenvolveu ao final do proterozoico, e antecederon a explosión cámbrica..

O descubrimento destes seres de tamaño milimétrico realizouse en Siberia, e son os primeiros restos de esqueletos mineralizados que aparecen no rexistro fósil. O termo foi empregado por primeira vez no ano 1975 por Crosbie Matthews e Vladimir Missarzhevsky.

Os restos consisten en escleritos, espículas, tubos e cunchas.

Encontráronse pequenos fósiles con cuncha en todo o planeta, existindo xacementos paleontolóxicos en Inglaterra, Australia, a Antártida, illa de Terra Nova, Canadá continental, California, México, China, Mongolia, Irán, India, Turquía, Marrocos etc.

## Notas 
## Véxase tamén 
### Bibliografía 
* Landing, E., Geyer, G., e Bartowski, K. E. (2002): "Latest Early Cambrian Small Shelly Fossils, Trilobites, and Hatch Hill Dysaerobic Interval on the Québec Continental Slope". *Journal of Paleontology*, marzo de 2002, (2): 287-305.
* Matthews, S. C. e Missarzhevsky, V. V. (1975): "Small Shelly Fossils of Late Precambrian and Early Cambrian Age: a Review of Recent Work". *Journal of the Geological Society* **131** (3): 289–304.

### Outros artigos 
* Fauna de Ediacara

### Ligazóns externas 
* Cambrian explosion 
* Small shelly fauna 
* Fauna tomotiana
Drogheda United

O **Drogheda United Football Club** (en irlandés **Cumann Peile Dhroichead Átha Aontaithe**) é un club de fútbol da localidade de Drogheda, Condado de Louth (Irlanda) que compite na League of Ireland Premier Division. Xoga os seus partidos como local en Hunky Dorys Park, estadio cunha capacidade para 2.000 espectadores.

## Historia 
O club actual é o resultado da fusión de dous clubs da cidade, o Drogheda United, fundado en 1919, e o Drogheda F.C., fundado en 1962. A fusión de ámbolos dous clubs produciuse en 1975. En 1963, o Drogheda F.C. foi escollido para disputar a Liga de Irlanda.

Dende a fusión en 1975 que deu orixe ao club, o equipo obtivo os seus maiores logros nas competicións de copeiras do seu país. Apenas un ano despois da fusión, o equipo conseguiu chegar á final da FAI Cup, que logrou gañar no 2005. Entre os títulos máis importantes do club destacan a citada FAI Cup e a Setanta Cup. No 2007 acadou o ser primeiro título da Premier Division.

Na liga, destaca o subcampionato acadado na tempada 1982-83, que lles permitiu acceder á Copa da UEFA, onde perderon ante o equipo inglés do Tottenham Hotspur por 0-6 e 0-8.

Dende 1976 disputa os seus partidos como local no United Park (actualmente Hunky Dorys Park). Anteriormente xogara no Lourdes Stadium.

## Rexistros europeos 
**Liga de Campións da UEFA:**

**Copa da UEFA:**

**Total:**

### Opoñentes 
## Palmarés 
* **FAI Cup:**
** **Campión:** 2005 
** **Finalista:** 1971, 1976
* **League of Ireland Premier Division**
** **Campión:** 2007
* **League of Ireland:**
** **Finalista:** 1982-83
* **League of Ireland First Division:**
** **Campión:** 1988-89, 1990-91, 1998-99, 2001-02 
** **Finalista:** 1994-95, 1996-97
* **League of Ireland Cup:**
** **Campión:** 1983-84
* **League of Ireland First Division Shield:**
** **Campión:** 1991
* **Setanta Cup:**
** **Campión:** 2006, 2007
* **Leinster Senior Cup:**
** **Finalista:** 1982-83, 1985-86
* **Tyler Cup:**
** **Finalista:** 1979-80
* **Presidents Cup:**
** **Finalista:** 1970-71

## Notas 
## Véxase tamén 
### Ligazóns externas 
* Site oficial do Drogheda United FC
Árbore do Teneré

A **árbore do Teneré** era unha solitaria acacia que estaba considerada a árbore máis illada do mundo, ao ser a única árbore nun raio de máis de 200 quilómetros á redonda até que foi derrubado por un camioneiro bébedo co seu vehículo. Era un marco de referencia para as caravanas que atravesaban o Teneré, rexión do deserto do Sáhara, no nordeste da Nixeria.

## Véxase tamén 
### Ligazóns externas 
* Páxina con diversas fotos e texto
Suroeste de Inglaterra

O **Suroeste de Inglaterra** (en inglés, **South West England**) é unha das nove rexións de Inglaterra. Comprende os condados de Bristol, Gloucestershire, Somerset, Dorset, Wiltshire, Devon e Cornualla. Segundo o censo do 2001 conta cunha poboación de 4.928.458 habitantes distribuídos nunha área de 23.828 quilómetros cadrados, sendo a principal cidade da rexión Bristol. Outras cidades de importancia son Plymouth, Swindon, Gloucester e Exeter.
Encantamento de miñocas

miniatura|Vídeo mostrando unha técnica para atraer ás miñocas.
O **encantamento de miñocas** é un método utilizado para atraer as miñocas cara á superficie da terra. A actividade é xeralmente realizada para recadar iscos para a pesca, mais tamén pode entenderse como unha forma dun deporte competitivo. Como técnica e profesión está en decadencia.

## Véxase tamén
### Ligazóns externas
* Festival britânico reúne "encantadores de minhocas"